
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. ŠAKIŲ SEN., GIEDRUČIŲ K. (KADASTRINIS NR.8433/0001:549 GIEDRUČIŲ K.V.),PASKIRTIES PAKEITIMO IR NAUDOJIMO BŪDO NUSTATYMO PAGAL ŠAKIŲ MIESTO SU PRIEMIESČIAIS BENDRĄJĮ PLANĄ

2015 m. gegužės 19  d. Nr. AT-466
Šakiai
        
Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo  29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos  bei sąlygų  aprašo“ 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo  patvirtinimo“, Šakių miesto su priemiesčiais bendruoju planu su GIS sistema, patvirtintu Šakių rajono savivaldybės tarybos 2013 m. kovo 28 d. sprendimu  Nr. T-106 „Dėl Šakių miesto su priemiesčiais bendrojo plano su GIS sistema tvirtinimo“ ir atsižvelgdamas į Tado Arlavičiaus 2015 m. gegužės 6 d. prašymą:

1. N u s t a t a u žemės ūkio paskirties 0,2166 ha ploto žemės sklypo (kadastro Nr.8433/0001:549 Šakių m.k.v.), esančio Šakių r. sav., Šakių sen., Giedručių k., pagrindinę žemės naudojimo paskirtį – kitą  ir būdą – vienbučių ir dvibučių gyvenamųjų pastatų teritorijos. 

2. N u s t a t a u kitos paskirties 0,2166 ha ploto (kadastro Nr. 8433/0001:549) vertes:


nominalią vertę – 988 (devyni šimtai aštuoniasdešimt aštuoni) eurai, nominali indeksuota sklypo vertė – 1580,80 (vienas tūkstantis penki šimtai aštuoniasdešimt eurų 80 eurocentų);
 
vidutinę rinkos vertę – 5170 (penki tūkstančiai šimtas septyniasdešimt) eurų.
        
3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo savininkas Tadas Arlavičius turi kreiptis į Valstybės įmonės Registrų centrą dėl 1 punkte nurodyto žemės sklypo paskirties pakeitimo ir naudojimo būdo nustatymo, bei nustatytų verčių įregistravimo. Gautą  žemės sklypo registro išrašo kopiją pilietis privalo pateikti Šakių rajono savivaldybės administracijos Žemės ūkio skyriui.

4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius                                                                                Evaldas Sniečkus

